23/12/2010 | Administración LocalMunicipal
Ames
Anuncio de aprobación definitiva de Ordenanzas de prezos públicos

Concello de Ames Quedando elevadas a definitivas de forma automática, as aprobacións das ordenanzas fiscais que a continuación se indican, por non terse presentado reclamacións contra o acordo de aprobación inicial, adoptado en sesión plenaria de 28 de outubro de 2010, se publica o texto íntegro das ordenanzas aos efectos da súa entrada en vigor. Constitúen feito impoñible desta taxa os seguintes aproveitamentos especiais ou utilizacións privativas da vía pública e terreos de dominio público local no seu solo, subsolo e voo que a continuación se relacionan: a. Apertura de zanxas, calicatas e calas en terreos de uso público local, inclusive estradas, camiños e demais vías públicas locais, para a instalación e reparación de cañerías, conduccións e outras instalacións, así como calquera remoción de pavimento ou beirarrúas na vía pública. b. Ocupación de terreos de uso público local con puntais, asnillas e outros elementos de apeo dos edificios. c. Ocupación de terreos de uso público local con colectores e sacos para recollida ou depósito de entullos, materiais de construcción ou residuos, valados, andamios, entullos, areas, camións bombeadores de formigón e outros. Son suxeitos pasivos das taxas reguladas nesta ordenanza, en concepto de contribuíntes as persoas físicas e xurídicas así como as entidades a que se refire o artigo 35.4 da Lei 58/2003 de 17 de decembro, Xeral Tributaria quen disfruten, utilicen ou aproveiten especialmente o dominio público local. O Estado, as Comunidades Autónomas e as Entidades Locais non estarán obrigadas o pagamento das taxas reguladas nesta ordenanza, referidas a aproveitamentos inherentes ós servicios públicos de comunicacións que exploten directamente e por todos os que inmediatamente interesen a seguridade cidadá ou a defensa nacional.1. As cotas tributarias relativas ás taxas reguladas nesta Ordenanza calcularanse aplicando as seguintes tarifas: Epígrafe A) Calicatas e zanxas e calquera remoción do pavimento e beirarrúas, previstos no apartado a) do artigo 1 desta ordenanza: Por m2 ou fracción. Epígrafe B) Puntais, asnillas e outros elementos de apeo dos edificios. Por m2 ou fracción Epígrafe C) Colectores e sacos para recollida ou depósito de entullos, materiais de construcción ou residuos, valados, andamios, entullos, areas, camións bombeadores de formigón e outros. Por m2 ou fracción.2. Cando o tempo de aproveitamento sexa superior a seis meses, as cotas incrementaranse nun 30%. 3. Cando as actuacións leven aparellada a instalación de publicidade, excluíndo o cartel, de medidas normais, da empresa que realiza a obra, e colocadas na vía pública, incrementarase a cota nun 30%. 4. Con carácter mínimo, e cando pola aplicación das cotas, non se acade dito importe, esixirase unha contía de 30,00 euros. As taxas reguladas na presente ordenanza devengaranse no momento en que se inicie o aproveitamento especial, No momento da presentación de solicitudes de licencias para aproveitamentos con unha duración determinada, os suxeitos pasivos ingresarán polo procedemento de autoliquidación o importe das taxas resultantes.1. Para poder disfrutar dos aproveitamentos especiais e utilizacións privativas de vía pública, os interesados deberán solicita-la oportuna licencia. No caso de que os lugares susceptibles de aproveitamento especial ou utilización privativa fosen limitados, poderán concederse as licencias mediante subasta pública conforme ó Prego de Condicións que oportunamente se aprobe. Servirán de tipo inicial de licitación os prezos que figuran no artigo 4 deste texto.2. En todo caso estes aproveitamentos axustaranse ó disposto no Regulamento de Bens das Entidades Locais aprobado por Real Decreto 1372/86.3. As solicitudes contarán en todo caso cos seguintes datos: nome, apelidos e D. N. I. ou razón social e C. I. F. do solicitante, domicilio fiscal, situación e duración do aproveitamento.4. Os servicios técnicos deste Concello comprobarán e investigarán as declaracións formuladas polos interesados concedéndose as licencias de non atopar diferencias coas peticións e conforme ás normas vixentes no Concello en relación ó tráfico, limpeza, non obstaculizar calzada e beirarrúas, seguridade e outras. Se se vesen diferencias coas declaracións, notificaranse ós interesados e xiraranse, no seu caso, as liquidacións complementarias con aplicación de intereses de demora e a sanción correspondente.5. En caso de denegarse as autorizacións, procederá a devolución dos importes ingresados.6. Non poderá disfrutarse dun aproveitamento da vía pública ata que fose ingresado o importe das taxas e fose outorgada a correspondente licencia.7. Entenderase autorizada a ocupación polo tempo que figure na licenza. A solicitude de prórroga dos prazos inicialmente concedidos tramitaranse como unha nova licenza.8. Cando por motivo das actuacións feitas reguladas por esta Ordenanza se produza a destrucción ou estrago do dominio público local, os titulares das licenzas ou os obrigados ao pagamento, sen prexuízo do abono da taxa a que procedese, virán obrigados á reparación do dano causado, deixando en perfecto estado o dominio público empregado. Para tal efecto terá que presentar, antes do inicio da actividade, as garantías necesarias e suficientes, e como mínimo, un importe e 60,10 € por cada m2 de aproveitamento. No relativo a infraccións tributarias desta ordenanza, así como as súas cualificacións e sancións, estarase ó disposto na Ordenanza Fiscal Xeral do Concello, Lei 58/2003 de 17 de decembro, Xeral Tributaria, e restante normativa de aplicación.1ª. No non previsto nesta Ordenanza será de aplicación a Ordenanza Fiscal Xeral do Concello, Lei 58/2003 Xeral Tributaria e restante normativa de aplicación.2ª. Esta Ordenanza entrará en vigor o día seguinte da súa publicación no Boletín Oficial da Provincia, e comezará a aplicarse o 1 de xaneiro do ano 2011, permanecendo vixente en tanto non se acorde a súa modificación ou derrogación expresa. De conformidade co previsto no artigo 106 da Lei 7/85 de 2 de abril reguladora das bases de réxime local e, de conformidade cos artigos 15, 20.4 e 57, todos eles do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a Taxa por aproveitamento especial do dominio público local con ocasión da celebración de matrimonios civís autorizados polo Alcalde ou concelleiro da Corporación en quen delegue, que se rexerá pola presente Ordenanza. Constitúe feito impoñible o aproveitamento especial do dominio público local con ocasión da celebración de matrimonios civís autorizados polo Alcalde ou concelleiro da Corporación en quen delegue. É suxeito pasivo do tributo en calidade de contribuínte o/a beneficiario/a do servizo entendéndose por tal o/a contraente que formule a solicitude do servizo. O tributo devengarase e nace a obriga de contribuír, no momento da presentación da solicitude nas oficinas do Concello. Están obrigados ó pago da taxa nesta Ordenanza os beneficiarios/as do servizo, entendéndose por tales os/as contraentes. A cota tributaria, que se abonará no momento da solicitude, será polo importe de 80,00 €. Os solicitantes do servizo están obrigados a presentar a correspondente declaración nos impresos habilitados ó efecto pola Administración Tributaria Local e a realizar o ingreso da autoliquidación resultante na Caixa de Recadación ou nas Entidades bancarias debidamente autorizadas, o que se deberá acreditar no momento de presentar a correspondente solicitude. No relativo a infraccións tributarias desta ordenanza, así como as súas cualificacións e sancións, estarase ó disposto na Ordenanza Fiscal Xeral do Concello, Lei 58/2003 de 17 de decembro, Xeral Tributaria, e restante normativa de aplicación.1ª. No non previsto nesta Ordenanza será de aplicación a Ordenanza Fiscal Xeral do Concello, Lei 58/2003 Xeral Tributaria e restante normativa de aplicación.2ª. Esta Ordenanza entrará en vigor o día seguinte da súa publicación no Boletín Oficial da Provincia, e comezará a aplicarse o 1 de xaneiro do ano 2011, permanecendo vixente en tanto non se acorde a súa modificación ou derrogación expresa. Ames, 15 de decembro de 2010 O alcalde Carlos A. Fernández Castro.